ELi välissuhted
Maailma eri riikide ja piirkondadega suhete laiendamiseks ja süvendamiseks korraldab EL regulaarselt tippkohtumisi oma peamiste partneritega – Ameerika Ühendriikidega, Jaapaniga, Kanadaga, aga viimasel ajal ka Venemaaga, Indiaga ja Hiinaga. Arvukate lepingute abil korraldatakse koostööd, kaubandussuhteid ja poliitilist dialoogi ELi ning Vahemere piirkonna, Lähis-Ida, Aasia ja Ladina-Ameerika, samuti Ida-Euroopa, Kesk-Aasia ja Lääne-Balkani riikide vahel. Ühise välis- ja julgeolekupoliitika (ÜVJP) raames on liidus välja töötatud ka julgeoleku- ja kaitsepoliitika (EJKP), mis võib vastava kokkuleppe saavutamise korral kaasa tuua ühise kaitsestruktuuri loomise.